Den Vest-Sjællandske Avis, 1842-04-14
Jndenlandske Efterretninger. Kjøbenhavn den 12te April. Kongelig Resolution. Da den over 3 Miil lange Lammefjord adskiller Odsherred fra den sønden for beliggende Deel af Sjælland, maae bemeldte Herreds Beboere, næsten udelukkende søge Nykjøbing med deres Producter, hvorved naturligviis savnes den Concurrence, der ene kan sikkre en fordeelagtig Afsætning. Beboerne have derfor længe ønsket, at en Færgefart over Fjorden maatte komme istand, ligesom saavel det Danske Cancellie som Generalpostdirectionen have anseet et saadant Foretagende af særdeles saavel communal som commerciel Jnteresse. Da grundforbedrede Veie føre til Gundestrup i Odsherred og Andeeboe paa Tudsenæs, mellem hvilke Byer Færgefarten hensigtsmæssigst kunde organiseres, da ingen Skibsbro behøves, efterdi Overfarten kan skee med fladbundede Fartøier, samt, da den eventuelle Entrepreneur for Færgefarten vil, efter Generalpostdirectionens Tilbud, kunne bevirkes et Laan til Færgefartøiernes Anskaffelse af Befordringsvæsenets Fond, vil alene Opførelsen af en Færgegaard medføre en Udgift af nogen Betydenhed. Foruden at der til Færgerettigheden maatte knyttes Ret til Krohold og Gjestgiverie, vilde dertil ogsaa kunne henlægges Ret til at afgive Befordring til Reisende, og det maatte som Følge deraf ansees hensigtsmæssigt, at en Bondegaards Avling henlagdes til Færgegaarden. Da imidlertid ingen dertil beqvem Gaard er fæsteledig paa Odsherreds Gods, har man truffet Accord med 2de Arvefæstere dersteds, hvorved den fornødne Byggeplads med Have samt et Areal af omtrent 50 Tdr. Land til Avling nu haves til Disposition. At Færgestedet vil kunne indrettes for den kongelige Kasses Regning uden Tab for denne, maa ansees uden for al Tvivl, eftersom hele Udgiften ved denne Entreprise ikkun aarligen vil andrage 200 Rbd., hvoraf de 180 Rbd. udgjøre Renten af 4500 Rbd., som Bygningerne ville koste at opføre, og at hine 260 Rbd. ville kunne erholdes i Forpagtningsafgift af en Gaard med Færgeret, Krohold og et Jordtilliggende af over 50 Tdr. Land, antages at være utvivlsomt. - J Betragtning af disse Omstændigheder, og da den omhandlede Færgefart maa i flere Henseender ansees nyttig og ønskelig, har Rentekammeret, under 5te dennes, nedlagt allerunderdanigst Forestilling, paa hvilken Hs. Majestæt den 6te næstefter allernaadigst har resolveret faaledes: "Vi bifalde allernaadigst, at en Færgefart maa indrettes mellem Gundestrup i Odsherred og Andeboe paa Tudsenæs, og bifalde Vi til den Ende lige allernaadigst: at der i Vederlag for 3 Tdr. Land, som Gaardmand Jens Madsen i Gundestrup vil afstaae af sin Fæstegrund til derpaa at opføre en Færgegaard, for hans Fæstetid af det Odsherredske Godses Jordebogskasse udredes et Beløb af 10 Rbd. aarlig; at til Færgestedet henlægges Gaardmand en 22 Hans Willumsens Fæstegaard sammesteds, imod at denne Mand overdrages, uden Jndfæstning, en anden af de bedre Gaarde paa Godset; at Jndretningen af Færgestedet i det Hele, Opførelsen af de fornødne Bygninger, m.v., overdrages Justitsraad og Godsinspecteur Richter, som i denne Henseende vil have at indgive et detailleret Forslag til Arbeidets Udførelse; at der til bemeldte Bygningsarbeide samt de dermed i Forbindelse staaende Foretagender udredes en Sum af circa 45000 Rbd. af den til overordentlige og uforudseelige Udgifter paa Finantskassens Budget for 1842 opførte Sum, hvorhos det er en Selvfølge, at de brugelige Materialier af Hans Willumsens Gaards Bygninger blive at anvende til Færgegaarden, samt at Færgestedet, naar det er fuldført, bliver med Rettighed til Færgefart, Postbefordring og Gjestgiverie at opbyde ved offentlig Auction til Bortforpagtning paa et Tidsrum af i det Mindste 12 Aar."(Berl. Av.)